**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

**ZÁKON**

z .............2023,

**ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov**

 Národná rada Slovenskej republiky sa uzniesla na tomto zákone:

Čl. I

Zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení zákona č. 397/2011 Z. z., zákona č. 547/2011 Z. z., zákona č. 340/2012 Z. z., zákona č. 177/2018 Z. z. a zákona č. 264/2022 Z. z. sa mení a dopĺňa takto:

1. V § 4 ods. 2 sa slová „[§ 8 ods. 1 písm. f)]“ nahrádzajú slovami „(ďalej len „etický kódex“)“.
2. § 5 sa dopĺňa písmenom v), ktoré znie:

„v) podpora a rozvoj audiovizuálneho sektora“.

1. V § 7 písmeno a) znie:

„a) správna rada (ďalej len „rada“),“.

1. § 7 sa dopĺňa písmenami c) a d), ktoré znejú:

„c) dozorná komisia,

 d) etická komisia.“.

1. V § 8 sa vkladá nový odsek 1, ktorý znie:

„(1) Rada je orgánom, prostredníctvom ktorého sa uplatňuje právo verejnosti na kontrolu činnosti Rozhlasu a televízie Slovenska.“.

Doterajšie odseky 1 až 4 sa označujú ako odseky 2 až 5.

1. V § 8 ods. 2 úvodnej vete sa vypúšťajú slová „je orgánom dohľadu, ktorý“.
2. V § 8 ods. 2 písmená c) a d) znejú:

„c) volí a odvoláva generálneho riaditeľa, rozhoduje o predĺžení funkčného obdobia generálneho riaditeľa podľa § 16 ods. 4, rozhoduje o skrátení mesačnej mzdy generálneho riaditeľa podľa § 16 ods. 6 a určuje generálnemu riaditeľovi odmenu podľa § 16 ods. 7; podmienky a spôsob skrátenia mesačnej mzdy a vyplatenia odmeny upravuje rokovací poriadok rady,

 d) schvaľuje personálne návrhy generálneho riaditeľa týkajúce sa výkonného výboru,“.

1. V § 8 ods. 2 písm. f) sa slová „štatút programových pracovníkov a spolupracovníkov Rozhlasu a televízie Slovenska podľa § 4 ods. 2“ nahrádzajú slovami „rokovací poriadok rady, rokovací poriadok dozornej komisie, štatút etickej komisie, etický kódex“.
2. V § 8 ods. 2 písm. g) a § 15 ods. 3 písm. a) sa slová „programovej služby“ nahrádzajú slovami „programových služieb“.
3. V § 8 ods. 2 písm. h), l) a m) sa za slovo „schvaľuje“ vkladajú slová „po súhlasnom stanovisku dozornej komisie“.
4. V § 8 ods. 2 písm. i) sa za slovo „prerokúva“ vkladajú slová „po oboznámení sa so stanoviskom dozornej komisie“.
5. V § 8 ods. 2 písm. j) sa za slovo „prerokúva“ vkladajú slová „po oboznámení sa so stanoviskom dozornej komisie“.
6. V § 8 ods. 2 písm. k) sa slová „Rady pre vysielanie a retransmisiu o uložení sankcie za porušenie povinností uložených osobitnými predpismi,17)“ nahrádzajú slovami „Rady pre mediálne služby o uložení sankcie za porušenie povinností uložených osobitnými predpismi,17)“.

 Poznámka pod čiarou k odkazu 17 znie:

„17) Napríklad zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov, zákon č. 264/2022 Z. z.“.

1. V § 8 sa odsek 2 dopĺňa písmenami q) až u), ktoré znejú:

„q) volí a odvoláva členov dozornej komisie,

 r) schvaľuje plán kontrolnej činnosti dozornej komisie a poveruje dozornú komisiu

 kontrolou hospodárenia Rozhlasu a televízie Slovenska alebo nakladania s jej

 majetkom,

 s) prijíma uznesenia k zisteniam, návrhom a stanoviskám dozornej komisie,

 t) volí a odvoláva členov etickej komisie,

 u) prijíma uznesenia k stanoviskám a návrhom etickej komisie.“.

1. V § 8 ods. 3 sa vypúšťajú slová „správu o jej činnosti a“ a slovo „aj“.
2. V § 8 ods. 5 sa slová „odseku 3“ nahrádzajú slovami „odseku 4“ a druhá veta znie: „Mlčanlivosť sa nevzťahuje na zistenia rady, ktorých dôsledkom je zánik funkcie generálneho riaditeľa podľa § 18 ods. 2 alebo ktoré sú dôvodom na odvolanie generálneho riaditeľa podľa § 18 ods. 3.“.
3. V § 9 odsek 1 znie:

„(1) Rada má 15 členov, ktorými sú

1. traja odborníci v oblasti rozhlasového vysielania volení národnou radou,
2. traja odborníci v oblasti televízneho vysielania volení národnou radou,
3. jeden člen za oblasť školstva nominovaný Radou vysokých škôl Slovenskej republiky,24a)
4. jeden člen za oblasť vedy a výskumu nominovaný Slovenskou akadémiou vied, 24b)
5. jeden člen za oblasť ochrany záujmov národnostných menšín a etnických skupín žijúcich na území Slovenskej republiky nominovaný poradným orgánom vlády Slovenskej republiky pre oblasť ochrany práv osôb patriacim k národnostným menšinám a etnickým skupinám,
6. jeden člen za oblasť ochrany záujmov osôb so zdravotným postihnutím nominovaný komisárom pre osoby so zdravotným postihnutím,24c)
7. jeden člen za oblasť ochrany záujmov občianskej spoločnosti nominovaný poradným orgánom vlády Slovenskej republiky v oblasti rozvoja občianskej spoločnosti,
8. jeden člen nominovaný zamestnancami RTVS
9. jeden člen nominovaný registrovanými cirkvami a náboženskými spoločnosťami v Slovenskej republike, 24d)
10. jeden člen nominovaný zástupcami celoštátnych reprezentatívnych záujmových združení právnických osôb združujúcich samosprávne kraje, mestá alebo obce,
11. jeden člen reprezentujúci novinársku profesiu nominovaný celoštátnym reprezentatívnym výkonným orgánom samoregulácie na ochranu novinárskej etiky.“.

Poznámky pod čiarou k odkazom 24a až 24d znejú:

„24a) § 107 zákona č. 131/2002 Z.z. o vysokých školách a o zmene a doplnení niektorých zákonov

24b) § 4 zákona č. 133/2002 Z.z. o Slovenskej akadémii vied

24c) § 8 zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov.

24d) § 4 zákona č. 308/1991 Zb. o slobode náboženskej viery a postavení cirkví a náboženských spoločností v znení zákona č. 394/2000 Z. Z..“.

1. V § 9 sa za odsek 1 vkladá nový odsek 2, ktorý znie:

„(2) Členov rady podľa odseku 1 písm. a) a b) volí a odvoláva národná rada nadpolovičnou väčšinou prítomných poslancov; členov rady volí z kandidátov na členov rady, ktorých jej navrhuje príslušný výbor národnej rady.“.

Doterajšie odseky 2 a 3 sa označujú ako odseky 3 a 4.

1. V § 9 odsek 3 znie:

„(3) Za odborníka sa považuje fyzická osoba, ktorá má

1. vysokoškolské vzdelanie najmenej prvého stupňa a aspoň päť rokov odbornej praxe v požadovanej oblasti alebo
2. úplné stredoškolské vzdelanie a aspoň desať rokov odbornej praxe v požadovanej oblasti.“.
3. V § 9 ods. 4 prvej vete sa za slová „členov rady“ vkladajú slová „podľa odseku 1 písm. a) a b)“ a v druhej vete sa slová „najmenej v jednom denníku celoštátnej periodickej tlače“ nahrádzajú slovami „prostredníctvom Tlačovej agentúry Slovenskej republiky“.
4. § 9 sa dopĺňa odsekom 5, ktorý znie:

„(5) Členov rady podľa odseku 1 písm. c) až k) nominujú subjekty uvedené v odseku 1 písm. c) až k). Výzvu na predkladanie nominácií na členov rady zverejňuje Rozhlas a televízia Slovenska prostredníctvom svojho vysielania, na svojom webovom sídle a prostredníctvom Tlačovej agentúry Slovenskej republiky. Ak subjekty uvedené v § 9 ods. 1 písm. i) až k) nominujú viac ako jedného člena rady, člena rady určí dozorná komisia žrebom. Ak subjekty uvedené v § 9 ods. 1 písm. c) až k) nenominujú príslušného člena rady ani do 10 dní po uplynutí lehoty uvedenej vo výzve na predkladanie nominácií na členov rady, príslušného člena rady zvolí národná rada“.

1. V § 10 ods. 1 sa slová „občana Slovenskej republiky, ktorý“ nahrádzajú slovami „alebo nominovať fyzickú osobu, ktorá“ a slovo „bezúhonný“ sa nahrádza slovom „bezúhonná“.
2. V § 10 ods. 2 druhej vete sa za slovo „osoba“ vkladajú slová „podľa § 9 ods. 1 písm. a) a b)“.
3. V § 10 ods. 3 sa za písmeno b) vkladá nové písmeno c), ktoré znie:

„c) poslanca Európskeho parlamentu,“.

Doterajšie písmená c) až m) sa označujú ako písmená d) až n).

1. V 10 ods. 3 písm. g) sa slovo „vedúceho“ nahrádza slovami „generálneho tajomníka“.
2. V § 10 ods. 3 písmeno h) znie:

„h) člena Rady pre mediálne služby, 27)“.

Poznámka pod čiarou k odkazu 27 znie:

„27) § 109 zákona č. 264/2022 Z. z.“.

1. V 10 ods. 3 písmeno i) znie:

„i) riaditeľa alebo člena iného orgánu Audiovizuálneho fondu,28)“.

Poznámka pod čiarou k odkazu 28 znie:

„28) § 5, § 10 a § 13 zákona č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov.“.

1. V 10 ods. 3 sa za písmeno i) vkladajú nové písmená j) a k), ktoré znejú:

„j) riaditeľa alebo člena iného orgánu Fondu na podporu umenia, 28a)

1. riaditeľa alebo člena iného orgánu Fondu na podporu kultúry národnostných menšín, 28b)“.

Poznámky pod čiarou k odkazom 28a a 28b znejú:

„28a) § 5, § 10 a § 13 zákona č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov.

28b) § 4, § 8, § 10, § 13 zákona č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov.“.

Doterajšie písmená j) až n) sa označujú ako písmená l) až p).

1. V § 10 ods. 6 sa slová „vysielateľom programovej služby alebo prevádzkovateľom retransmisie,30)“ nahrádzajú slovami „vysielateľom programovej služby,29a) poskytovateľom audiovizuálnej mediálnej služby na požiadanie29b) alebo prevádzkovateľom retransmisie,30)“ a slová „periodickej tlače,31) prevádzkovateľom. tlačovej agentúry“ sa nahrádzajú slovami „periodickej publikácie,31) prevádzkovateľom spravodajského webového portálu,31a) tlačovou agentúrou,31b)“ a za slová „zabezpečením vysielania programovej služby“ sa dopĺňajú slová „alebo poskytovania audiovizuálnej mediálnej služby na požiadanie“.

Poznámky pod čiarou k odkazom 29a, 29b, 30, 31, 31a a 31b znejú:

„29a) § 2 a 3 zákona č. 264/2022 Z. z.

29b) § 27 zákona č. 264/2022 Z. z.

30) § 29 ods. 3 zákona č. 264/2022 Z. z.

31) § 2 ods. 14 zákona č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách).

31a) § 2 ods. 15 zákona č. 265/2022 Z. z.

31b) § 2 ods. 16 zákona č. 265/2022 Z. z.“.

1. V § 10 ods. 7 sa slová „predsedovi národnej rady“ nahrádzajú slovami „subjektu, ktorý dotknutého člena rady nominoval, inak predsedovi národnej rady“.
2. V § 11 ods. 1 sa za slovo „zvoliť“ vkladajú slová „alebo nominovať“.
3. V § 11 odsek 3 znie:

„(3) Ak sa skončí výkon funkcie

1. všetkých členov rady podľa § 9 ods. 1 písm. a) a b), noví členovia rady si na prvom zasadnutí po zvolení určia žrebom dvoch členov rady, ktorých funkčné obdobie je dva roky a dvoch členov rady, ktorých funkčné obdobie je štyri roky,
2. všetkých členov rady podľa § 9 ods. 1 písm. c) až k), noví členovia rady si na prvom zasadnutí po nominovaní určia žrebom troch členov rady, ktorých funkčné obdobie je dva roky a troch členov rady, ktorých funkčné obdobie je štyri roky.“.
3. V § 11 ods. 4 sa slová „ podľa § 12 ods. 1 písm. b), c) a e)“ nahrádzajú slovami „podľa § 12 ods. 1 b) až e)“ a za slovo „zvolený“ sa vkladajú slová „alebo nominovaný“.
4. V § 11 ods. 5 za slovo „zvolený“ vkladajú slová „alebo nominovaný“ a za slovo „zvolenia“ sa vkladajú slová „alebo nominovania“.
5. V § 12 ods. 1 písmeno b) znie:

„b) vzdaním sa funkcie člena rady; výkon funkcie skončí dňom doručenia oznámenia o vzdaní sa funkcie rade, ak v oznámení nie je určený iný deň,“.

1. V § 12 ods. 1 písm. c) sa za slovom „funkcie“ vkladá bodkočiarka a slová „výkon funkcie skončí dňom určeným v odvolaní z funkcie člena rady“.
2. V § 12 ods. 1 písmeno d) znie:

„d) zánikom funkcie člena rady alebo“.

1. V § 12 odsek 2 znie:

„(2) Subjekt, ktorý člena rady zvolil alebo nominoval do funkcie, môže člena rady odvolať, ak

1. člen rady vykonáva funkciu alebo činnosť nezlučiteľnú s funkciou člena rady podľa § 10 ods. 4 až 6,
2. bolo voči členovi rady začaté trestné stíhanie,
3. člen rady bol právoplatne odsúdený za iný ako úmyselný trestný čin a výkon trestu odňatia slobody mu bol podmienečne odložený, alebo
4. člen rady nevykonáva funkciu člena rady najmenej tri po sebe nasledujúce kalendárne mesiace.“.
5. V § 12 sa za odsek 2 vkladá nový odsek 3, ktorý znie:

„(3) Funkcia člena rady zaniká, ak

1. člen rady vykonáva funkciu nezlučiteľnú s funkciou člena rady podľa § 10 ods. 3,
2. člen rady bol právoplatne odsúdený za úmyselný trestný čin alebo za trestný čin, pri ktorom výkon trestu odňatia slobody nebol podmienečne odložený alebo
3. spôsobilosť člena rady na právne úkony bola právoplatne obmedzená.“.

Doterajšie odseky 3 až 8 sa označujú ako odseky 4 až 9.

1. V § 12 ods. 4 sa slová „písm. b) a e)“ nahrádzajú slovami „písm. b), d) alebo e)“ a slová „predsedovi národnej rady“ sa nahrádzajú slovami „subjektu, ktorý dotknutého člena rady nominoval, inak predsedovi národnej rady“.
2. V § 12 ods. 5 sa slovo „skončí“ nahrádza slovami „podľa § 9 ods. 1 písm. a) a b) končí“ a za prvú vetu sa vkladá nová druhá veta, ktorá znie: „Ak sa členovi rady podľa § 9 ods. 1 písm. c) až k) skončí funkčné obdobie podľa odseku 1 písm. a), subjekt, ktorý člena rady do funkcie nominoval, je povinný vykonať všetky potrebné opatrenia na to, aby 15 dní pred skončením funkčného obdobia bol nominovaný nový člen rady.“.
3. V § 12 odsek 6 znie:

„(6) Ak nastanú skutočnosti podľa odseku 1 písm. b), d) alebo e)

1. predseda národnej rady zaradí voľbu nového člena rady podľa § 9 ods. 1 písm. a) a b) na najbližšiu schôdzu národnej rady odo dňa doručenia oznámenia podľa odseku 4, a ak to nie je možné, zaradí voľbu nového člena rady podľa § 9 ods. 1 písm. a) a b) na schôdzu nasledujúcu po najbližšej schôdzi národnej rady,
2. subjekt, ktorý člena rady do funkcie nominoval nominuje nového člena rady podľa § 9 ods. 1 písm. c) až k) do 90 dní odo dňa doručenia oznámenia podľa odseku 4.“.
3. V 12 ods. 7 sa v druhej vete za slová „člena rady“ vkladajú slová „podľa § 9 ods. 1 písm. a) a b)“.
4. V 12 odsek 8 znie:

„(8) Ak sa členovi rady podľa § 9 ods. 1 písm. c) až k) skončí funkčné obdobie podľa odseku 1 písm. c), subjekt, ktorý člena rady do funkcie nominoval, nominuje nového člena rady podľa § 9 ods. 1 písm. c) až k) do 90 dní odo dňa odvolania pôvodného člena rady.“.

1. V § 12 odsek 9 znie:

„(9) Ak subjekt, ktorý nominuje člena rady podľa § 9 ods. 1 písm. c) až k) nenominuje člena rady ani do 10 dní po uplynutí funkčného obdobia, ak ide o prípad podľa odseku 5, inak v lehotách uvedených v odseku 6 písm. b) alebo odseku 8, príslušného člena rady zvolí národná rada. Výzvu na predkladanie návrhov kandidátov na členov rady v takomto prípade zverejní príslušný výbor národnej rady do 30 dní po márnom uplynutí lehoty podľa prvej vety; ustanovenia § 9 ods. 1 písm. c) až k) o zložení rady sa v takomto prípade neuplatňujú. Predkladanie návrhov kandidátov na členov rady a zverejnenie výzvy na predkladanie návrhov na členov rady sa spravuje podľa ustanovenia § 9 ods. 4.“.

1. V § 13 ods. 3 sa za slová „vo výške“ vkladajú slová „jednej polovice“.
2. V § 14 ods. 1 sa v druhej vete za slovo „zvolenia“ vkladajú slová „alebo nominovania“ a v tretej vete sa za slovo „zvolení“ vkladajú slová „alebo nominovaní“.
3. V § 14 ods. 3 sa vypúšťajú slová „ak tento zákon neustanovuje inak“ a na konci sa pripája táto veta: „Uznesenie o zvolení alebo odvolaní generálneho riaditeľa a uznesenie o predĺžení funkčného obdobia generálneho riaditeľa je prijaté, ak zaň hlasuje dvojtretinová väčšina všetkých členov rady.“.
4. V § 14 ods. 4 sa v úvodnej vete vypúšťajú slová „dvojtretinovou väčšinou všetkých členov rady“ a vypúšťa sa písmeno c).
5. V § 14 odsek 8 znie:

„(8) Podrobnosti o činnosti rady upravuje rokovací poriadok rady.“.

1. V § 15 ods. 1 sa slovo „rady“ nahrádza slovami „iného orgánu Rozhlasu a televízie Slovenska“.
2. V § 15 ods. 2 prvá veta znie:

„Zástupcami generálneho riaditeľa sú riaditeľ Slovenského rozhlasu a riaditeľ Slovenskej televízie.“.

1. V § 15 ods. 3 písm. a) sa vypúšťa slovo „národnou“.
2. V § 15 ods. 3 písm. b), e), f), g) sa za slovo „rade“ vkladajú slová „na základe súhlasného stanoviska výkonného výboru“.
3. V § 15 ods. 3 písm. h) sa za slovo „radu“ vkladajú slová „po oboznámení sa so stanoviskom výkonného výboru“.
4. V § 15 ods. 3 písm. i) sa za slovo „rade“ vkladajú slová „po oboznámení sa so stanoviskom výkonného výboru“ a slová „§ 8 ods. 1“ sa nahrádzajú slovami „§ 8 ods. 2“.
5. V § 15 sa odsek 3 dopĺňa písmenom j), ktoré znie:

„j) predkladá rade personálne návrhy týkajúce sa výkonného výboru.“.

1. V § 15 ods. 4 sa vypúšťa slovo „vymenovaných“.
2. V § 16 ods. 1 písm. a) sa vypúšťajú slová „príslušného výboru národnej“ a za slová „členom rady“ sa vkladajú slová „ani členom dozornej komisie“.
3. V § 16 ods. 1 písm. b) sa slovo „bezúhonný“ nahrádza slovom „bezúhonná“.
4. V § 16 ods. 1 písm. c) sa slovo „druhého“ nahrádza slovami „aspoň prvého“.
5. V § 16 ods. 2 písm. b) sa slová „údaje potrebné na vyžiadanie výpisu z registra trestov, 26a)“ nahrádzajú slovami „výpis z registra trestov nie starší ako tri mesiace“.

1. V § 16 ods. 2 písm. d) sa vypúšťajú slová „druhého stupňa“.
2. V § 16 ods. 3 sa za slová „v štátnom jazyku“ vkladajú slová „alebo v jazyku spĺňajúcom požiadavku základnej zrozumiteľnosti z hľadiska štátneho jazyka“.
3. V § 16 odsek 4 znie:

„(4) Funkčné obdobie generálneho riaditeľa začína plynúť odo dňa nasledujúceho po skončení výkonu funkcie generálneho riaditeľa, na miesto ktorého bol zvolený, najskôr však dňom jeho zvolenia radou, a trvá šesť rokov. Po uplynutí funkčného obdobia nemožno generálneho riaditeľa zvoliť opätovne. Funkčné obdobie generálneho riaditeľa však môže rada jedenkrát predĺžiť o ďalších šesť rokov. O predĺžení môže rada rozhodnúť najneskôr štyri mesiace pred uplynutím funkčného obdobia, nie však skôr ako šesť mesiacov pred uplynutím funkčného obdobia.“.

1. V § 16 ods. 5 sa slová „príslušnému výboru národnej rady“ nahrádzajú slovami „rade“.
2. V § 16 odsek 6 znie:

„(6) Generálnemu riaditeľovi patrí mesačná mzda rovnajúca sa štvornásobku priemernej mesačnej nominálnej mzdy zamestnanca v hospodárstve Slovenskej republiky zverejnenej Štatistickým úradom Slovenskej republiky za predchádzajúci kalendárny rok. Mesačnú mzdu generálneho riaditeľa podľa predchádzajúcej vety môže rada svojím rozhodnutím skrátiť najviac o tri štvrtiny a najdlhšie na šesť po sebe nasledujúcich kalendárnych mesiacov, ak súčasne rozhodne o tom, že generálny riaditeľ neprijal opatrenia na dodržiavanie etického kódexu a iných etických princípov navrhnuté etickou komisiou podľa § 18f ods.1; toto rozhodnutie rada môže prijať najskôr po márnom uplynutí lehoty na prijatie príslušného opatrenia a najneskôr do šiestich mesiacov od márneho uplynutia lehoty na prijatie príslušného opatrenia. Pri skončení výkonu funkcie generálneho riaditeľa podľa § 18 ods. 1 písm. a) patrí generálnemu riaditeľovi odstupné v sume trojnásobku jeho priemernej mesačnej mzdy. 38)

1. V § 17 odsek 1 znie:

„(1) Generálneho riaditeľa volí rada na základe verejného vypočutia prihlásených kandidátov. Súčasťou verejného vypočutia kandidáta je prezentácia projektu riadenia a rozvoja Rozhlasu a televízie Slovenska podľa § 16 ods. 2 písm. a) a odpovede na otázky členov rady položené kandidátovi. Verejné vypočutie je vysielané naživo na webovom sídle Rozhlasu a televízie Slovenska.“.

1. V § 17 odsek 2 znie:

„(2) Rada zverejní najneskôr 90 dní pred uplynutím funkčného obdobia generálneho riaditeľa výzvu na prihlásenie kandidátov, a to prostredníctvom vysielania Rozhlasu a televízie Slovenska, na webovom sídle Rozhlasu a televízie Slovenska a prostredníctvom Tlačovej agentúry Slovenskej republiky.“.

1. V § 17 ods. 3 a ods. 4 sa slová „príslušný výbor národnej rady“ nahrádzajú slovom „rada“.
2. V § 17 sa vypúšťa odsek 5.

Doterajšie odseky 6 až 11 sa označujú ako odseky 5 až 10.

1. V § 17 odseky 5 a 6 znejú:

„(5) Hlasovanie o voľbe generálneho riaditeľa je verejné a uskutoční sa do piatich dní od verejného vypočutia všetkých kandidátov.

(6) Zvolený je kandidát, ktorý získal vo voľbe najmenej dvojtretinovú väčšinu hlasov všetkých členov rady.“.

1. V § 17 ods. 7 sa slová „odseku 7“ nahrádzajú slovami „odseku 6“ a pred slová „opakovaná voľba“ sa vkladajú slová „do 15 dní“.
2. V § 17 ods. 10 sa slová „príslušný výbor národnej rady“ nahrádzajú slovom „rada“ a za slovo „neúspešnej“ sa vkladajú slová „voľby alebo neúspešnej“.
3. § 18 vrátane nadpisu znie:

„§ 18

Skončenie výkonu funkcie generálneho riaditeľa

(1) Výkon funkcie generálneho riaditeľa sa skončí

1. uplynutím funkčného obdobia generálneho riaditeľa podľa § 16 ods. 4,
2. vzdaním sa funkcie generálneho riaditeľa; výkon funkcie skončí dňom doručenia oznámenia o vzdaní sa funkcie predsedovi rady, ak v oznámení nie je určený iný deň,
3. odvolaním generálneho riaditeľa z funkcie; výkon funkcie skončí dňom určeným v odvolaní z funkcie generálneho riaditeľa,
4. zánikom funkcie generálneho riaditeľa alebo
5. smrťou generálneho riaditeľa.

(2) Funkcia generálneho riaditeľa zaniká, ak

1. generálny riaditeľ vykonáva funkciu nezlučiteľnú s funkciou generálneho riaditeľa podľa § 10 ods. 3 aj po uplynutí 30 dní od jeho zvolenia,
2. generálny riaditeľ bol právoplatne odsúdený za úmyselný trestný čin alebo za trestný čin, pri ktorom výkon trestu odňatia slobody nebol podmienečne odložený alebo
3. spôsobilosť generálneho riaditeľa na právne úkony bola právoplatne obmedzená.

(3) Rada môže odvolať generálneho riaditeľa, ak

1. nevykonáva svoju funkciu najmenej tri po sebe nasledujúce kalendárne mesiace,
2. rada počas šiestich po sebe nasledujúcich kalendárnych mesiacov svojím uznesením opakovane konštatuje, že Rozhlas a televízia Slovenska si neplní úlohy a povinnosti ustanovené týmto zákonom alebo povinnosti ustanovené osobitnými predpismi, 17) na čo bola opakovane upozornená Radou pre  mediálne služby, a generálny riaditeľ napriek uzneseniu rady nevykonal žiadne úkony smerujúce k náprave,
3. nesplnil povinnosť podľa § 15 ods. 3 písm. e), povinnosť podľa § 15 ods. 3 písm. h) alebo povinnosť podľa § 15 ods. 3 písm. i) predtým, ako začal vo veciach, ktoré majú byť predmetom návrhov, podľa týchto ustanovení konať,
4. nesplnil povinnosť podľa § 15 ods. 3 písm. f),
5. nedodržal záväzné ukazovatele schváleného rozpočtu Rozhlasu a televízie Slovenska na príslušný rozpočtový rok,
6. dozorná komisia najmenej trikrát za sebou neprijala súhlasné stanovisko k jeho návrhu podľa § 15 ods. 3 písm. e).
7. generálny riaditeľ vykonáva funkciu alebo činnosť nezlučiteľnú s funkciou generálneho riaditeľa podľa § 10 ods. 4 až 6 aj po uplynutí 30 dní od jeho zvolenia alebo
8. generálny riaditeľ bol právoplatne odsúdený za iný ako úmyselný trestný čin a výkon trestu odňatia slobody mu bol podmienečne odložený.“.
9. Za § 18 sa vkladajú § 18a až 18g, ktoré vrátane nadpisu nad § 18a a nadpisov znejú:

„Dozorná komisia

§ 18a

Pôsobnosť dozornej komisie

(1) Dozorná komisia plní niektoré úlohy spojené s dohľadom nad riadnym a účelným hospodárením Rozhlasu a televízie Slovenska, nad nakladaním s majetkom Rozhlasu a televízie Slovenska a nad využívaním finančných prostriedkov podľa tohto zákona.

(2) Do pôsobnosti dozornej komisie patrí

1. predkladať rade návrh rokovacieho poriadku dozornej komisie,
2. predkladať rade stanoviská podľa [§ 8 ods. 2 písm. h)](https://www.slov-lex.sk/pravne-predpisy/SK/ZZ/2004/16/20100901#paragraf-8.odsek-1.pismeno-f) až [j)](https://www.slov-lex.sk/pravne-predpisy/SK/ZZ/2004/16/20100901#paragraf-8.odsek-1.pismeno-i), [l](https://www.slov-lex.sk/pravne-predpisy/SK/ZZ/2004/16/20100901#paragraf-8.odsek-1.pismeno-j)) a [m)](https://www.slov-lex.sk/pravne-predpisy/SK/ZZ/2004/16/20100901#paragraf-8.odsek-1.pismeno-k),
3. predkladať rade plán svojej kontrolnej činnosti a ďalšie návrhy na kontrolu hospodárenia Rozhlasu a televízie Slovenska alebo nakladania s jej majetkom,
4. vykonávať kontrolu na základe radou schváleného plánu kontrolnej činnosti a plniť ďalšie úlohy, ktoré jej uloží rada podľa [§ 8 ods. 2 písm. r)](https://www.slov-lex.sk/pravne-predpisy/SK/ZZ/2004/16/20100901#paragraf-8.odsek-1.pismeno-l),
5. oboznamovať radu s výsledkami svojej kontrolnej činnosti a so svojimi zisteniami, podávať rade návrhy na odstránenie zistených nedostatkov,
6. zaujať stanovisko k časti o hospodárení Rozhlasu a televízie Slovenska vo výročnej správe o činnosti Rozhlasu a televízie Slovenska podľa [§ 8 ods. 2 písm. j)](https://www.slov-lex.sk/pravne-predpisy/SK/ZZ/2004/16/20100901#paragraf-8.odsek-1.pismeno-h) s osobitnou pozornosťou venovanou hospodáreniu Rozhlasu a televízie Slovenska s finančnými prostriedkami poskytnutými na základe zmluvy so štátom, podnikateľskej činnosti Rozhlasu a televízie Slovenska podľa [§ 6](https://www.slov-lex.sk/pravne-predpisy/SK/ZZ/2004/16/20100901#paragraf-6) a združovaniu prostriedkov podľa [§ 19 ods. 9,](https://www.slov-lex.sk/pravne-predpisy/SK/ZZ/2004/16/20100901#paragraf-20.odsek-8)
7. predkladať rade každoročne do 31. marca správu o svojej činnosti,
8. overiť splnenie podmienok nominácií na člena rady podľa § 9 ods. 1 písm. c) až k) a určiť žrebom člena rady, ak subjekty uvedené v § 9 ods. 1 písm. i) až k) nominujú viac ako jedného člena rady.

(3) Členovia dozornej komisie sú pri svojej činnosti podľa odseku 2 písm. d) oprávnení nahliadať do všetkých účtovných, ekonomických, finančných a iných dokladov a právnych dokumentov súvisiacich s hospodárením Rozhlasu a televízie Slovenska a s nakladaním s majetkom Rozhlasu a televízie Slovenska.

(4) Členovia dozornej komisie sú povinní zachovávať mlčanlivosť o skutočnostiach, o ktorých sa dozvedeli pri svojej činnosti podľa odseku 3. Mlčanlivosť sa nevzťahuje na zistenia dozornej komisie podľa odseku 2 písm. e).

(5) Rokovania dozornej komisie sú neverejné. Podrobnosti o činnosti dozornej komisie upravuje rokovací poriadok dozornej komisie.

(6) Člen dozornej komisie má právo zúčastňovať sa na všetkých rokovaniach rady.

§ 18b

Členstvo v dozornej komisii

(1) Dozorná komisia má troch členov, ktorých na základe verejného vypočutia volí a odvoláva rada tak, aby v dozornej komisii boli zastúpení

1. dvaja odborníci v oblasti ekonómie,
2. jeden odborník v oblasti práva.

(2) Za člena dozornej komisie možno zvoliť fyzickú osobu, ktorá má spôsobilosť na právne úkony v plnom rozsahu a je bezúhonná.

(3) Nezlučiteľnosť funkcie člena dozornej komisie sa spravuje primerane ustanoveniami § 10 ods. 3 až 6.

(4) Člen dozornej komisie je povinný bezodkladne písomne oznámiť každú zmenu skutočností podľa odsekov 2 a 3 predsedovi rady.

(5) Členstvo v dozornej komisii je nezastupiteľné. Pri výkone svojej funkcie je člen dozornej komisie povinný konať nestranne a zdržať sa konania, ktorým by došlo k uprednostneniu osobného záujmu pred verejným záujmom.

§ 18c

Funkčné obdobie člena dozornej komisie

(1) Funkčné obdobie členov dozornej komisie je šesť rokov. Každé dva roky sa obmieňa jeden člen dozornej komisie. Tá istá osoba môže byť zvolená za člena dozornej komisie najviac v dvoch po sebe nasledujúcich funkčných obdobiach.

(2) Funkčné obdobie člena dozornej komisie začína plynúť odo dňa nasledujúceho po skončení výkonu funkcie člena dozornej komisie, na ktorého miesto bol zvolený, najskôr však odo dňa jeho zvolenia radou.

(3) Ak sa členstvo v dozornej komisii skončí pred uplynutím funkčného obdobia, nový člen dozornej komisie je zvolený na zvyšok funkčného obdobia toho člena dozornej komisie, ktorého vo funkcii nahradil.

(4) Ak sa skončí výkon funkcie všetkých členov dozornej komisie, na prvom zasadnutí po zvolení všetkých členov dozornej komisie si noví členovia dozornej komisie určia žrebom jedného člena dozornej komisie, ktorého funkčné obdobie je dva roky a jedného člena dozornej komisie, ktorého funkčné obdobie je štyri roky.

§ 18d

Skončenie výkonu funkcie člena dozornej komisie

(1) Členstvo v dozornej komisii sa skončí

1. uplynutím funkčného obdobia,
2. vzdaním sa funkcie člena dozornej komisie; členstvo skončí dňom doručenia oznámenia o vzdaní sa funkcie rade, ak v oznámení nie je určený iný deň,
3. odvolaním z funkcie člena dozornej komisie; členstvo skončí dňom určeným v odvolaní z funkcie člena dozornej komisie,
4. zánikom funkcie člena dozornej komisie,
5. smrťou člena dozornej komisie.

(2) Rada môže člena dozornej komisie odvolať, ak člen dozornej komisie

1. vykonáva funkciu alebo činnosť nezlučiteľnú s funkciou člena dozornej komisie podľa § 10 ods. 4 až 6
2. bol právoplatne odsúdený za iný ako úmyselný trestný čin a výkon trestu odňatia slobody mu bol podmienečne odložený alebo
3. nevykonáva funkciu najmenej tri po sebe nasledujúce kalendárne mesiace.

 (3) Funkcia člena dozornej komisie zaniká, ak

1. člen dozornej komisie bol právoplatne odsúdený za úmyselný trestný čin alebo za trestný čin, pri ktorom výkon trestu nebol podmienečne odložený,
2. spôsobilosť člena dozornej komisie na právne úkony bola právoplatne obmedzená alebo
3. člen dozornej komisie vykonáva funkciu nezlučiteľnú s funkciou člena dozornej komisie podľa § 10 ods. 3.

§ 18e

Náležitosti spojené s členstvom v dozornej komisii

(1) Výkon funkcie člena dozornej komisie sa považuje za iný úkon vo všeobecnom záujme.

(2) Členovi dozornej komisie patrí za výkon funkcie mesačná odmena  vo výške priemernej nominálnej mesačnej mzdy zamestnanca v hospodárstve Slovenskej republiky zverejnenej Štatistickým úradom Slovenskej republiky za predchádzajúci kalendárny rok.

(3) Členovia dozornej komisie majú právo na cestovné náhrady podľa osobitného predpisu.33)

§ 18f

Etická komisia

1. Etická komisia je orgánom vnútornej samoregulácie, ktorého úlohou je zaujímať stanoviská k dodržiavaniu etického kódexu a iných etických princípov zamestnancami Rozhlasu a televízie Slovenska a externými spolupracovníkmi Rozhlasu a televízie Slovenska pri výkone ich činnosti a navrhovať príslušné opatrenia s cieľom zabezpečiť ich dodržiavanie.
2. Etická komisia má najmenej päť členov, ktorých volí a odvoláva rada tak, aby v etickej komisii boli zastúpení
3. jeden odborník na profesijnú etiku navrhnutý najpočetnejšou profesijnou organizáciou novinárov,
4. jeden novinár zamestnaný v Rozhlase a televízii Slovenska, ktorý nie je vedúcim zamestnancom, navrhnutý zástupcami zamestnancov,
5. jeden odborník v oblasti ochrany ľudských práv navrhnutý Kanceláriou verejného ochrancu práv,
6. dvaja zástupcovia občianskej spoločnosti na základe návrhov subjektov uvedených v štatúte etickej komisie, z ktorých
	* 1. jeden je odborníkom v oblasti boja proti dezinformáciám a
		2. jeden je odborníkom v oblasti mediálnej komerčnej komunikácie.
7. Ak subjekty uvedené v odseku 2 nepredložia návrh na člena etickej komisie, rada zvolí členov etickej komisie aj bez návrhu; odsek 2 sa v takomto prípade neuplatní, s výnimkou odbornosti.
8. Podnet etickej komisii môže podať orgán Rozhlasu a televízie Slovenska alebo člen orgánu Rozhlasu a televízie Slovenska, ako aj osoba uvedená v štatúte etickej komisie.
9. Podrobnosti o etickej komisii vrátane počtu jej členov nad rámec odseku 2 a spôsobu ich navrhovania a podrobnosti o činnosti etickej komisie upravuje štatút etickej komisie.
10. Podrobnosti o rokovaní etickej komisie a procesné pravidlá konania pred etickou komisiou upravuje rokovací poriadok etickej komisie, ktorý schvaľuje etická komisia nadpolovičnou väčšinou hlasov všetkých členov etickej komisie.

§ 18g

Výkonný výbor

(1) Výkonný výbor je poradným orgánom generálneho riaditeľa. Osoby do funkcií, z ktorých titulu sú členmi výkonného výboru, s výnimkou funkcie generálneho riaditeľa, vymenúva a odvoláva generálny riaditeľ po predchádzajúcom schválení radou.

(2) Výkonný výbor má siedmych členov, ktorými z titulu svojej funkcie sú

1. generálny riaditeľ,
2. riaditeľ Slovenského rozhlasu,
3. riaditeľ Slovenskej televízie,
4. ekonomický riaditeľ Rozhlasu a televízie Slovenska,
5. technický riaditeľ Rozhlasu a televízie Slovenska,
6. riaditeľ marketingu Rozhlasu a televízie Slovenska a
7. vedúci zamestnanec Rozhlasu a televízie Slovenska zodpovedný za oblasť spravodajstva a aktuálnej publicistiky.

(3) Výkonný výbor zaujíma stanoviská k dokumentom predkladaným generálnym riaditeľom rade v súlade s § 15 ods. 3 písm. b) a e) až i).

(4) Rokovania výkonného výboru sú neverejné a vedie ich generálny riaditeľ. Stanovisko výkonného výboru je prijaté, ak zaň hlasujú aspoň štyria členovia výkonného výboru. Podrobnosti o rokovaní výkonného výboru upraví rokovací poriadok výkonného výboru, ktorý schvaľuje výkonný výbor.“.

1. Za § 22 sa vkladá § 22a, ktorý vrátane nadpisu a nadpisu nad paragrafom znie:

„Spoločné, prechodné a záverečné ustanovenia

§ 22a

Spoločné ustanovenie k voľbe generálneho riaditeľa

O funkciu generálneho riaditeľa sa môžu uchádzať aj kandidáti zvolení za generálneho riaditeľa pred 1. septembrom 2023. Po zvolení takého kandidáta za generálneho riaditeľa sa naňho nahliada, ako na generálneho riaditeľa, ktorému bolo funkčné obdobie predĺžené o šesť rokov podľa § 16 ods. 4; ďalšie predĺženie funkčného obdobia alebo zvolenie nie je možné.“.

1. Za § 27a sa vkladajú § 27b až 27g, ktoré vrátane nadpisu nad § 27b znejú:

„Prechodné ustanovenia k úpravám účinným od 1. septembra 2023

§ 27b

1. Členovia rady podľa § 9 ods. 1 písm. a) a b) zvolení do funkcie podľa tohto zákona v znení účinnom do 31. augusta 2023 sa považujú za členov rady podľa § 9 ods. 1 písm. a) a b) zvolených do funkcie podľa tohto zákona v znení účinnom od 1. septembra 2023 a ich funkčné obdobie plynie neprerušene ďalej.
2. Členovia rady podľa § 9 ods. 1 písm. c) a d) zvolení do funkcie podľa tohto zákona v znení účinnom do 31. augusta 2023 sa od 1. septembra 2023 stávajú členmi dozornej komisie podľa § 18b tohto zákona v znení účinnom od 1. septembra 2023. Deň, od ktorého začalo plynúť funkčné obdobie člena rady podľa § 9 ods. 1 písm. c) alebo d) zvoleného do funkcie podľa tohto zákona v znení účinnom do 31. augusta 2023 sa považuje za deň, od ktorého začalo plynúť funkčné obdobie člena dozornej komisie podľa prvej vety.
3. Generálnemu riaditeľovi, ktorý vykonával funkciu k 31. augustu 2023, plynie funkčné obdobie podľa tohto zákona v znení účinnom do 31. augusta 2023.

§ 27c

(1) Výzvu na predkladanie nominácií na prvých členov rady podľa § 9 ods. 1 písm. c) až k) zverejní Rozhlas a televízia Slovenska v súlade s § 9 ods. 5 do 15. septembra 2023.

(2) Subjekty nominujúce prvých členov rady podľa § 9 ods. 1 písm. c) až k), nominujú príslušných členov rady do 31. októbra 2023. Ak subjekty uvedené v § 9 ods. 1 písm. i) až k) nominujú viac ako jedného člena rady, člena rady určí dozorná komisia žrebom do 10. novembra 2023.

(3) Ak subjekt, ktorý nominuje člena rady podľa § 9 ods. 1 písm. c) až k) nenominuje člena rady 31. októbra 2023, príslušného člena rady zvolí národná rada. Výzvu na predkladanie návrhov kandidátov na členov rady v takomto prípade zverejní príslušný výbor národnej rady do 7. novembra 2023 a vo výzve určí lehotu na predkladanie návrhov kandidátov na členov rady do 15. decembra 2023; ustanovenia § 9 ods. 1 písm. e) až k) o zložení rady sa v takomto prípade neuplatňujú. Predkladanie návrhov kandidátov na členov rady a zverejnenie výzvy na predkladanie návrhov na členov rady sa spravuje podľa ustanovenia § 9 ods. 4.

(4) Predseda národnej rady zaradí voľbu člena rady podľa odseku 4 do programu prebiehajúcej schôdze národnej rady alebo najbližšej schôdze národnej rady.

§ 27d

(1) Prvé zasadnutie rady podľa tohto zákona v znení účinnom od 1. septembra 2023 zvolá člen rady, ktorý k 31. augustu 2023 vykonával funkciu predsedu rady, ktorý zároveň určí člena rady, ktorý bude rokovania riadiť až do zvolenia predsedu rady. Člen rady podľa prvej vety zvolá prvé zasadnutie rady najneskôr do 10 dní od zvolenia alebo nominovania členov rady, ktorým sa zabezpečilo, že rada má aspoň osem členov.

(2) Na prvom zasadnutí rady, ktorá má všetkých členov podľa tohto zákona v znení účinnom od 1. septembra 2023, si rada zvolí svojho predsedu a podpredsedu.

(3) Na prvom zasadnutí rady, ktorá má všetkých členov podľa tohto zákona v znení účinnom od 1. septembra 2023 si noví členovia rady podľa § 9 ods. 1 písm. c) až k) určia žrebom troch členov rady, ktorých funkčné obdobie je dva roky a troch členov rady, ktorých funkčné obdobie je štyri roky.

§ 27e

Prvé zasadnutie dozornej komisie podľa tohto zákona v znení účinnom od 1. septembra 2023 zvolá do 30. septembra 2023 člen rady, ktorý k 31. augustu 2023 vykonával funkciu predsedu rady a ktorý zároveň určí člena dozornej komisie, ktorý bude rokovania riadiť až do zvolenia predsedu dozornej komisie. Na prvom zasadnutí dozornej komisie si členovia dozornej komisie zvolia predsedu.

§ 27f

Prvá etická komisia sa ustanoví do šiestich mesiacov od účinnosti tohto zákona.

§ 27g

(1) Výkonný výbor sa po prvýkrát ustanoví na základe personálnych návrhov generálneho riaditeľa, ktorý vykonáva funkciu k 31. augustu 2023. Personálne návrhy podľa prvej vety je generálny riaditeľ povinný rade predložiť do 30. septembra 2023. Za personálny návrh týkajúci sa výkonného výboru sa považuje aj návrh generálneho riaditeľa rade na potvrdenie osoby vo funkcii, z ktorej titulu má byť táto osoba členom výkonného výboru.

(2) V čase do ustanovenia výkonného výboru podľa odseku 1 predkladá generálny riaditeľ rade dokumenty podľa § 15 ods. 3 písm. b) a e) až i) bez stanoviska výkonného výboru.“.

Čl. II

Tento zákon nadobúda účinnosť 1. septembra 2023.